
Parlamentul  României

Camera  Deputaţilor
Comisia pentru Sănătate  şi Familie
             Nr. 28/523 / 11  octombrie  2006                                      

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege pentru modificarea şi completarea  art.20 din Legea Societăţii Naţionale de Cruce Roşie din România nr.139/1995 ( PLX 124/2006), adoptat de Senat în şedinţa din 23 februarie 2006 şi  trimis Comisiei pentru sănătate şi familie pentru examinare, în fond,  în procedură obişnuită, cu adresa  nr.PLX 124 din 1 martie 2006, Camera Deputaţilor fiind Cameră decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 124/8.03.2006 , avizul Comisiei pentru buget, finanţe şi bănci nr.105/13.04.2006, avizul Comisiei pentru învăţământ, ştiinţă, tineret şi sport nr.29156/27.03.2006, avizul Comisiei pentru cultură, arte şi mijloace de informare în masă nr.30/228/4.05.2006, avizul Consiliului Legislativ nr.1304/27.09.2005 , precum şi punctul de vedere al Guvernului nr.2934/22.11.2005.
În raport de obiectul şi conţinutul său, proiectul de lege face parte din categoria legilor ordinare , în conformitate cu prevederile art.73 din Constituţia României, republicată.

                PREŞEDINTE,                                               SECRETAR,
ACAD.PROF.DR.MIRCEA IFRIM         DEP.DR.RENICĂ DIACONESCU

Parlamentul  României

Camera  Deputaţilor
Comisia pentru Sănătate  şi Familie
                                                                                  Nr. 28/ 523 / 12  octombrie   2006                                                                                                         

R A P O R T 

asupra proiectului de Lege pentru modificarea şi completarea art.20 din Legea Societăţii Naţionale de Cruce Roşie din România nr.139/1995( PLX 124/2006)
1. Cu adresa nr.PLX  124 din 1 martie 2006, Comisia pentru sănătate şi familie a fost sesizată cu dezbaterea, în fond, în procedură obişnuită, a  proiectului de Lege pentru modificarea şi completarea  art.20 din Legea Societăţii Naţionale de Cruce Roşie din România nr.139/1995 ( PLX 124/2006), adoptat de către Senat în şedinţa din 23 februarie 2006,  Camera Deputaţilor fiind Cameră decizională .

 La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 124/8.03.2006 , avizul Comisiei pentru buget, finanţe şi bănci nr.105/13.04.2006, avizul Comisiei pentru învăţământ, ştiinţă, tineret şi sport nr.29156/27.03.2006, avizul Comisiei pentru cultură, arte şi mijloace de informare în masă nr.30/228/4.05.2006, avizul Consiliului Legislativ nr.1304/27.09.2005 , precum şi punctul de vedere al Guvernului nr.2934/22.11.2005 .
Prezentul proiect de lege are ca obiect de reglementare modificarea alin.(1) şi (4) ale articolului 20 din Legea Societăţii Naţionale de Cruce Roşie din România nr.139/1995, cu modificările şi completările ulterioare, vizând majorarea de la 0,3 % la 1 % a procentului prevăzut la alin.(1) la perceperea timbrului Curcii Roşii pentru fiecare bilet vândut pentru evenimente culturale, de divertisment şi sportive; fondurile colectate vor fi virate trimestrial în contul Societăţii Naţionale de 

Cruce Roşie, potrivit alin.(4) al aceluiaşi articol.
Comisia propune Plenului Camerei Deputaţilor spre dezbatere şi aprobare proiectul de lege care face obiectul raportului  .

2. Proiectul de lege face parte din  categoria legilor ordinare, potrivit prevederilor articolului 73 din Constituţia României, republicată.

3. La dezbaterea proiectului de lege a participat, în conformitate cu prevederile art.54 din Regulamentul Camerei Deputaţilor din partea Guvernului, dl.Mihai Farcaş, consilier Ministerul Sănătăţii Publice şi doamna Florea Gherghina, director, Ministerul Finanţelor Publice .
4. La lucrările Comisiei pentru sănătate şi familie  din data de 11.10.2006 au participat 17 deputaţi, neînregistrându-se absenţi .

Raportul comisiei  a fost adoptat în unanimitate , cu modificări şi completări  .

 5. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat , este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Text Legea nr.139/1995
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.
	____
	Titlul legii
“Lege pentru modificarea şi completarea art 20 din Legea Societăţii Naţionale de Cruce Roşie din România nr.139/1995  ”


	“Lege pentru modificarea şi completarea Legii Societăţii Naţionale de Cruce Roşie din România nr.139/1995  ”


	Pentru respectarea normelor de tehnică legislativă.

	2.
	____
	„Articol unic. – Alin.(1) şi (4) ale art.20 din Legea Societăţii Naţionale de Cruce Roşie din România nr.139/1995, publicată în Monitorul Oficial al României , Partea I, nr.303 din 30 decembrie 1995, cu modificările şi completările ulterioare, se modifică şi se completează după cum urmează: „

	„Articol unic. –Legea Societăţii Naţionale de Cruce Roşie din România nr.139/1995, publicată în Monitorul Oficial al României, Partea I, nr.303 din 30 decembrie 1995, cu modificările şi completările ulterioare, se modifică şi se completează după cum urmează:”

	Idem.

	3.
	„ k) să organizeze cursuri de surori voluntare de Cruce Roşie şi cursuri de prim ajutor, obligatorii, pentru categoriile profesionale expuse riscurilor de accidentare.”
	_____
	1. La articolul 11, litera k) va avea  următorul cuprins:

„ k) să organizeze cursuri de surori voluntare de Cruce Roşie şi cursuri de prim ajutor, obligatorii, pentru categoriile profesionale expuse riscurilor de accidentare şi pentru şcolile de şoferi amatori şi profesionişti.”
Autori: Comisia pentru sănătate şi familie .

	Numărul din ce în ce mai mare de accidente de trafic rutier face ca buna pregătire a conducătorilor auto în domeniul acordării primului ajutor să fie vitală pentru limitarea consecinţelor accidentelor.


	4.
	„(2) De la bugetul de stat se asigură şi fondurile necesare realizării atribuţiilor Societăţii Naţionale de Cruce Roşie din România, prevăzute la art.11 lit.a) – e), g) şi h), pe bază de programe întocmite de aceasta.”


	____
	2. La articolul 16, alineatul (2) va avea următorul cuprins:

„(2) De la bugetul de stat, prin bugetul Ministerului Finanţelor Publice , se asigură şi fondurile necesare realizării atribuţiilor Societăţii Naţionale de Cruce Roşie din România, prevăzute la art.11 lit.a) – e), g) şi h), pe bază de programe întocmite de aceasta.”

Autori: Comisia pentru sănătate şi familie .

	Pentru a se înlătura o serie de dificultăţi practice apărute ca urmare a emiterii Ordonanţei de urgenţă a Guvernului nr. 64/2003.

	5.
	„Art.20. – (1) În cursul lunilor mai şi septembrie, toate instituţiile de cultură, de divertisment şi  organizaţiile sportive sunt obligate să perceapă un timbru al Crucii Roşii pentru fiecare bilet vândut pentru  evenimente culturale, de divertisment şi sportive ( concerte, festivaluri, spectacole, filme la cinematografe, meciuri sportive de nivel local, naţional şi internaţional etc. ), reprezentând un procent de 0,3 % , care se va adăuga la preţul de vânzare.

.......................................

(4) Fondurile menţionate vor fi colectate şi virate în contul Societăţii Naţionale de Cruce Roşie din România, trimestrial.

(5) Societatea Naţională de Cruce Roşie din România va emite norme metodologice cu avizul Ministerului Finanţelor Publice .”


	„Art.20. – (1) În cursul lunilor mai şi septembrie, toate instituţiile de cultură, de divertisment şi federaţiile şi organizaţiile sportive-asociaţii, cluburi sportive, fundaţii care organizează manifestări sportive – sunt obligate să perceapă un timbru al Crucii Roşii pentru fiecare bilet vândut pentru  evenimente culturale, de divertisment şi sportive, concerte, festivaluri, spectacole, filme la cinematografie, întreceri sportive de nivel local, naţional şi internaţional etc., reprezentând un procent de 1 % , care se va adăuga la preţul de vânzare.

.......................................

(4) Pentru toate evenimentele prevăzute la alin.(1) organizate pe teritoriul unui judeţ, 50 % din fondurile colectate vor fi virate în contul filialei judeţene a Crucii Roşii în zona desfăşurării evenimentului respectiv, iar 50 % în contul Societăţii Naţionale de Cruce Roşie.”

_____
	3. La articolul 20, alineatele (1), (4) şi (5) vor avea următorul cuprins:

„Art.20. – (1) Toate instituţiile de cultură, de divertisment şi federaţiile şi organizaţiile sportive-asociaţii, cluburi sportive, fundaţii care organizează manifestări sportive – sunt obligate să perceapă un timbru al Crucii Roşii pentru fiecare bilet vândut pentru  evenimente culturale, de divertisment şi sportive, concerte, festivaluri, spectacole, filme la cinematografie, întreceri sportive de nivel local, naţional şi internaţional etc., reprezentând un procent de 1 % , care se va adăuga la preţul de vânzare.

................................................

(4) Pentru toate evenimentele prevăzute la alin.(1) fondurile vor fi colectate şi virate, trimestrial, în contul Societăţii Naţionale de Cruce Roşie.

(5) În termen de 60 de zile de la intrarea în vigoare a prezentei legi , Societatea Naţională de Cruce Roşie din România va emite norme metodologice de aplicare cu avizul Ministerului Finanţelor Publice.”

Autori: Comisia pentru sănătate şi familie .

	Dispunând de o sursă stabilă de finanţare, pe tot parcursul anului, Societatea Naţională de Cruce Roşie din România ar avea posibilitatea de a-şi dezvolta capacitatea şi de a implementa programele şi proiectele necesare.
Colectarea la nivel central într-un cont unic ar fi mai simplă pentru entităţile plătitoare şi ar permite  transparenţa necesară cu privire la fondurile obţinute din această sursă şi la modul lor de utilizare.

Pentru a asigura eficient aplicarea prevederilor prezentei legi.

	6.
	____

	____
	4. La articolul 20, după alineatul (5) , se introduce un nou alineat, alineatul (6) cu următorul cuprins:

„(6) Sarcinile privind verificarea şi controlul perceperii şi virării timbrului Crucii Roşii revine organelor de specialitate ale Ministerului Finanţelor Publice .”

Autori: Comisia pentru sănătate şi familie .

	Pentru a eficientiza aplicarea precederilor art.20 alin.(1).

	7.
	„ Art.22. – (1)  Neperceperea şi nevirarea contribuţiilor de către persoanele fizice şi juridice care au asemenea obligaţii, prevăzute în prezenta lege, constituie contravenţie şi se sancţionează cu amendă de la 20.000.000 lei la 50.000.000 lei  .”


	____
	5. La articolul 22, alineatul (1) va avea următorul cuprins:

„Art.22. – (1)  Neperceperea şi nevirarea contribuţiilor de către persoanele fizice şi juridice care au asemenea obligaţii, prevăzute în prezenta lege, constituie contravenţie şi se sancţionează cu amendă de la 2.000 lei la 5.000 lei  .”

Autori: Comisia pentru sănătate şi familie .

	Pentru actualizarea amenzilor.


II. Amendamente respinse

În urma dezbaterii, Comisia pentru sănătate şi familie a respins următorul amendament:
	Nr.

crt.
	Text iniţial
	Amendamentul propus şi autorul acestuia
	Motivare
	Camera decizională

	0.
	1.
	2.
	3.
	4.

	1.
	Art.20 alin.(4)
	Doamna dep.Monalisa Gălăteanu ( Grup Parlamentar al PSD ) , dl.dep.Alecsandru Ştiucă ( Grup Parlamentar al PSD ) şi dl.dep.Adrian Moisoiu ( Grup Parlamentar al PRM ) au propus următorul amendament:

„(4) pentru toate evenimentele prevăzute la alin.(1) organizate pe teritoriul unui judeţ, 85 % din fondurile colectate vor fi virate filialei judeţene a Crucii Roşii în zona desfăşurării evenimentului respectiv, iar  15 % în contul Societăţii Naţionale de Cruce Roşie din România.”
	a) Argumente pentru susţinerea amendamentului:
_______

b) Argumente pentru respingerea amendamentului:
Textul propus de către comisie asigură transparenţa necesară cu privire la fondurile obţinute din aplicarea Timbrului Crucii Roşii precum şi la modul de utilizare a acestui fond.


	Camera Deputaţilor.


                       PREŞEDINTE,                                                                                              SECRETAR,
DEP.ACAD.PROF.UNIV.DR.MIRCEA IFRIM                                             DEP.DR.RENICĂ DIACONESCU

